CELEX: 32012R1113
Language: lv
Date: 2012-11-23 00:00:00
Title: Komisijas Īstenošanas regula (ES) Nr. 1113/2012 ( 2012. gada 23. novembris ), ar ko groza Padomes Regulu (EEK) Nr. 2658/87 par tarifu un statistikas nomenklatūru un kopējo muitas tarifu

29.11.2012   
            
            
               LV
            
            
               Eiropas Savienības Oficiālais Vēstnesis
            
            
               L 329/11
            
         KOMISIJAS ĪSTENOŠANAS REGULA (ES) Nr. 1113/2012
   (2012. gada 23. novembris),
   ar ko groza Padomes Regulu (EEK) Nr. 2658/87 par tarifu un statistikas nomenklatūru un kopējo muitas tarifu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Juridiskās noteiktības labad ir nepieciešams precizēt Kombinētās nomenklatūras jomu, kas noteikta Regulas (EEK) Nr. 2658/87 I pielikumā attiecībā uz apakšpozīciju 2710 20 – Naftas eļļas un no bitumenminerāliem iegūtas eļļas (izņemot neapstrādātas) un citur neminēti un neiekļauti naftas produkti, kas satur 70 % vai vairāk naftas eļļas vai no bitumenminerāliem iegūtas eļļas, ja šīs eļļas ir produktu pamata sastāvdaļas, un kas satur biodīzeli, izņemot eļļas atkritumus.
            
         
               (2)
            
            
               Saskaņā ar 27. nodaļas 5. piezīmi termins “biodīzelis” nozīmē taukskābju monoalkilesterus (FAMAE), ko izmanto par degvielu un kas atvasināti no dzīvnieku vai augu taukiem un eļļām, arī lietotiem.
            
         
               (3)
            
            
               Lai varētu klasificēt produktus apakšpozīcijā 2710 20, nepieciešams definēt biodīzeļa minimālo daudzumu, kas paredzēts minētajā apakšpozīcijā.
            
         
               (4)
            
            
               Tādēļ ir lietderīgi iekļaut jaunu apakšpunktu Kombinētās nomenklatūras 27. nodaļas 2. papildu piezīmē, ar kuru biodīzeļa minimālo daudzumu nosaka 0,5 % no tilpuma (nosaka ar EN 14078 metodi).
            
         
               (5)
            
            
               Tāpēc Regula (EEK) Nr. 2658/87 būtu attiecīgi jāgroza.
            
         
               (6)
            
            
               Muitas kodeksa komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Kombinētās nomenklatūras otrās daļas V sadaļas 27. nodaļas papildu piezīmēs, kas izklāstītas Regulas (EEK) Nr. 2658/87 I pielikumā, starp vārdiem “Šādi produkti ietverti apakšpozīcijās 2710 19 71–2710 19 99 vai 2710 20 90” un 3. papildu piezīmi iekļauj šādu g) apakšpunktu:
   
               “g)
            
            
               “satur biodīzeli” nozīmē, ka apakšpozīcijas 2710 20 produktiem biodīzeļa minimālais saturs, t. i., taukskābju monoalkilesteri (FAMAE), ko izmanto par degvielu, ir 0,5 % tilpuma (nosaka ar EN 14078 metodi).”
            
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 23. novembrī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.